hvad er plastfyldninger?
teknologien bag plastfyldninger har været i rivende udvikling. en plastfyldning kan meget mere i dag end tidligere, da materialet er mere holdbart, slidstærkt og formbart end tidligere. derfor kan vi lave plastfyldninger i mange forskelligartede cariesangreb (huller) og i mere ødelagte og slidte tænder. vi bruger plastfyldninger på grund af det kosmetiske udtryk, men det er også på grund af det stærke materiale, der holder mere sammen på tanden, fordi plasten bliver limet fast på tanden. tandlægen borer det usunde del af tanden væk, og plasten bevarer mere af den sunde del af tanden. derudover kan vi forme plasten, så den både føles og ser helt naturlig ud.